Unionen og medlems-staterne fremmer samarbejdet med tredjelande og med de internationale organisationer, der beskæftiger sig med erhvervsuddannelsesforhold. (Artikel 166, stk. 3, i traktaten om Den Europæiske Unions funktionsmåde)

Formål — inden for rammerne af EU's politik for forbindelser med tredjelande at bidrage til at fremme udvikling af menneskelig kapital i følgende lande: de lande, som er støtteberettigede i henhold til forordning (EF) nr. 1085/2006 og (EF) nr. 1638/2006 og senere relevante retsakter; andre lande, der udpeges ved bestyrelsens beslutning på grundlag af et forslag, der støttes af to tredjedele af medlemmerne, og en udtalelse fra Kommissionen, og som er omfattet af et unionsinstrument eller en international aftale, der indeholder et element af udvikling af menneskelig kapital og i det omfang de midler, der er til rådighed, gør det muligt. — I denne forordning forstås ved »udvikling af menneskelig kapital« arbejde, der bidrager til livslang udvikling af de enkeltes færdigheder og kompetencer gennem en forbedring af erhvervsuddannelsessystemerne.

Opgaver Med henblik på at opfylde målsætningen har instituttet under hensyntagen til den kompetence, der er tillagt bestyrelsen, og i overensstemmelse med de generelle retningslinjer, der er opstillet på unionsplan, følgende opgaver: — at formidle informationer, politikanalyser og rådgivning i relation til spørgsmål om udvikling af menneskelig kapital i partnerlande — at fremme viden om og analyse af kvalifikationsbehov på nationale og lokale arbejdsmarkeder — at bistå relevante interessenter i partnerlande med at opbygge kapacitet inden for udvikling af menneskelig kapital — at lette udveksling af informationer og erfaringer mellem bidragydere, som arbejder med reformer af udviklingen af menneskelig kapital i partnerlande — at støtte formidling af unionsbistand til partnerlande inden for udvikling af menneskelig kapital — at formidle informationer og fremme oprettelse af netværk og udveksling af erfaringer og god praksis mellem EU og partnerlande og mellem partnerlande indbyrdes om spørgsmål i relation til udvikling af menneskelig kapital — at bidrage, på Kommissionens anmodning, til analysen af den samlede effektivitet af erhvervsuddannelsesbistanden til partnerlandene — at varetage sådanne andre opgaver, som måtte blive aftalt mellem instituttets bestyrelse og Kommissionen, inden for denne forordnings generelle rammer.

1 — Bestyrelsen — En repræsentant pr. medlemsstat. — Tre repræsentanter for Kommissionen. — Tre eksperter uden stemmeret, der er udpeget af Europa-Parlamentet. — Desuden kan tre repræsentanter for partnerlandene deltage i bestyrelsens møder som observatører. 2 — Direktøren — udpeges af bestyrelsen på forslag af Kommissionen. 3 — Ekstern revision Revisionsretten. 4 — Intern revision Kommissionens interne revisionstjeneste. 5 — Dechargemyndighed Parlamentet efter henstilling fra Rådet.

Budget 19,1 (19,2) million euro fordelt på 18,8 (18) millioner euro finansieret med tilskud fra Kommissionen og 0,3 (1,2) millioner euro finansieret af andre organer i form af formålsbestemte indtægter. Ansatte pr. 31. december 2009 — 96 (96) midlertidige stillinger i henhold til stillings-fortegnelsen, hvoraf de 86 (86) var besat. — 37 (38) andre ansatte (hjælpeansatte, lokalt ansatte, kontraktansatte osv.). — Ansatte i alt: 123 (124), der varetager følgende opgaver: — operationelle: 64 (64) — administrative: 40,5 (38,5) — blandede: 20,5 (21,5).